पीएम मोदी ने कहा भारत और चीन पर दुनिया की 40 प्रतिशत जनसंख्या के लिए काम करने की जिम्मेदारी है। इसका मतलब है दुनिया को बहुत सारी मुश्किलों से आजादी दिलाना। इसके लिए दोनों देशों को एक होकर काम करने की जरूरत है। भारत और चीन की संस्कृति की तुलना करते हुए पीएम ने कहा कि दोनों ही देशों की संस्कृति नदियों के किनारों पर आधारित हैं। अगर हम भारत में मोहनजोदारो और हड़प्पा सभ्यताओं की बात करें, सारा विकास नदियों के किनारे हुआ।जब मैं गुजरात का सीएम था, तब मुझे इस प्रांत के दौरे का मौका मिला था। मैंने यहां के थ्री जॉर्जिज बांध के बारे में काफी सुना था। जिस गति से आपने उसे बनाया वह तारीफ के काबिल है। उससे मुझे प्रेरणा मिली। इसलिए मैं वहां स्टडी टूर पर भी गया था, पूरा एक दिन मैंने बांध पर बिताया था।